Diari Oficial de la Generalitat Valenciana


Sumari del DOGV 5208, del 28-02-2006 (2006/1851)

RESOLUCIÓ de 25 de juliol de 2005, del conseller de Territori i Habitatge, per la qual s'aprova definitivament la modificació del Pla general de Sagunt, Ampliació SG-18.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1851


Data del document
:   25-07-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Sagunt
    * pla d'urbanisme

RESOLUCIÓ de 25 de juliol de 2005, del conseller de Territori i Habitatge, per la qual s'aprova definitivament la modificació del Pla general de Sagunt, Ampliació SG-18. [2006/X1851]  
Vist l'expedient remés per l'Ajuntament de Sagunt, referit a la modificació del seu Pla general, ampliació SG-18, i de conformitat amb els següents,  
Antecedents de fet  
Primer. El projecte es va sotmetre a informació pública mitjançant un acord del ple de l'Ajuntament en la sessió del dia 25 de setembre de 2003, inserint edictes en el diari Levante de 5 de novembre de 2003, i en el DOGV de 6 de novembre de 2003.   
L'aprovació provisional de l'instrument referenciat es va acordar per unanimitat de membres que componen l'Ajuntament en ple en sessió celebrada el dia 29 d'abril de 2004.  
Segon. El secretari general de l'Ajuntament fa constar que, durant el pertinent període d'exposició pública, va formular una al·legació per part d'Iberdrola Distribución Eléctrica, SAU, que es referia a les qüestions següents:  
. Que l'entitat FEVASA no té la condició de distribuïdor d'energia.  
. Incongruència entre la superfície sol·licitada i la necessitada realment.  
. Previsió d'IBERDROLA de realitzar les ampliacions de les seues actuals instal·lacions.  
La primera i la tercera qüestió no són preses en consideració pel ple de l'Ajuntament, per considerar que és l'administració sectorial la competent per a la seua determinació, s'entén que l'aprovació de la modificació de planejament proposada ha de quedar subordinada en la seua eficàcia, a la qual cosa resulta de la instrucció de l'expedient d'autorització administrativa, aprovació del projecte d'execució i declaració d'utilitat pública de la subestació proposada.  
Quant a la segona, es considera que versa sobre un extrem improcedent, en no referir-se al contingut de l'acord sotmés a informació pública, a més d'haver sigut corregida per l'Ajuntament per mitjà de la nova delimitació proposada i aprovada pel ple de la corporació.  
Tercer. El projecte consta d'una memòria justificativa de la modificació proposada i plànols.  
Quart. Durant la tramitació de l'expedient, s'ha sol·licitat informe de la Direcció General d'Energia adscrita a la Conselleria d'Infraestructures i Transport de la Generalitat Valenciana, com també a l'Oficina de Demarcació de Carreteres del Ministeri de Foment.  
Amb data 28 de setembre de 2004, la Direcció General d'Energia emet un informe favorable, que constata l'existència d'autorització administrativa atorgada mitjançant una Resolució de 23 de juliol de 2004, per la qual s'autoritza a Fuerzas Eléctricas de Valencia, SA (FEVASA), per a la construcció de les instal·lacions de distribució d'energia elèctrica d'una nova subestació transformadora, i s'aprova el seu projecte d'execució i se'n declara la utilitat pública.  
L'informe citat entén que la solució adoptada es troba adequada quant als espais o zones de protecció previstes, tenint en compte que es tracta d'un equipament privat de 4.905 m² i disponibilitat de zona de protecció de 1.265,56 m² .franja addicional de 20 metres d'amplària sobre la futura ocupació de la subestació transformadora.  
El 9 de desembre de 2004, va entrar l'informe de la Demarcació de Carreteres en què es constata que l'actuació urbanística projectada se situa fora de la zona d'influència de la xarxa de carreteres de l'Estat.  
Així mateix, apareix en l'expedient còpia de la declaració d'impacte ambiental, de data 3 de març de 2004, que estima acceptable el projecte proposat.  
Cinqué. Sagunt compta amb Pla general aprovat per la Comissió Territorial d'Urbanisme de data 14 d'abril de 1992.  
Sisé. La Comissió Territorial d'Urbanisme de València, en sessió celebrada el 20 de desembre de 2004, va acordar supeditar l'elevació de l'expedient al conseller de Territori i Habitatge per a la seua aprovació fins que s'aproven i presenten els plànols i la fitxa de planejament i de gestió del SUNP-IV, conforme a la nova delimitació resultant d'aquesta modificació del Pla general, s'ha de qualificar la nova reserva com a equipament estructural de caràcter privat.  
Mitjançant una resolució del director general de Planificació i Ordenació Territorial de 20 de juny de 2005, a la vista de la documentació aportada per l'Ajuntament, es consideren esmenats els inconvenients que van motivar la suspensió, i es proposa l'aprovació definitiva del present expedient.  
Fonaments de dret  
Primer. El procediment seguit per l'Ajuntament resulta d'acord amb el que preveu l'art. 38 per remissió de l'art. 55 de la Llei reguladora de l'activitat urbanística (d'ara endavant LRAU).  
Segon. El projecte justifica la construcció de la subestació transformadora en l'augment de demanda generada en la dita zona del terme municipal de Sagunt (polígon 87, macrosector SUNP-IV del PGOU de Sagunt, amb qualificació de sòl urbanitzable no programat, situada juntament amb el node d'obertura de la línia de 220 KV l'Eliana-la Plana .subestació de transport existent propietat de REE-INALTA .).  
Tercer. L'objecte de la modificació consistix en:  
Ampliació del sistema general d'equipament existent destinat a subestació elèctrica per mitjà de la construcció d'una subestació elèctrica de 220/20 KV de 2x25 MVA.  
En conseqüència, la modificació de qualificació del sòl: de sòl urbanitzable no programat a sistema general d'equipament.  
Amb data 11 de novembre de 2003, es va presentar davant de l'Ajuntament la documentació que necessitava l'àmbit de la modificació del SG-18, a fi d'ajustar-la a la carretera realitzada pel Ministeri de Foment i per a garantir un accés independent a les instal·lacions, els terrenys confrontants s'inclouen a la ronda est, sense afecció de nous propietaris. El quadre de superfícies resultant seria el següent:  
Equipament privat ................ 4.905,51 m²  
Via de servei .............. 1.265,56 m²  
Zona de protecció ............... 2.946,67 m²  
TOTAL ............... 9.117,74 m²  
L'Ajuntament justifica la proposta en les raons següents:  
Suplir l'augment de demanda generada en aquesta zona.  
Complir la Resolució del conseller d'Indústria i Comerç de la Generalitat Valenciana de 13 de desembre de 2000 que obliga aquesta Cooperativa a accedir a la xarxa de transport per a qualsevol nova zona de distribució, una vegada concedit l'accés en el node Sagunt per part de Red Eléctrica de España, millorant amb aquestes noves instal·lacions la qualitat del subministrament.  
Quart. El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que establix l'article 6-e del Decret 201/2003, de 3 d'octubre, del Consell de la Generalitat Valenciana, pel qual s'aprova el Reglament dels òrgans urbanístics.  
Vistos els preceptes legals citats i la resta de general i de pertinent aplicació, conforme amb l'Acord de la Comissió Informativa de la Comissió Territorial d'Urbanisme de València, resolc:  
Aprovar definitivament la modificació del Pla general de Sagunt, Ampliació SG-18.  
Contra la present resolució, que posa fi a la via administrativa, es pot interposar recurs potestatiu de reposició davant el conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 25 de juliol de 2005.. El conseller: Rafael Blasco Castany.